text: Болничен шеф "поръчал" свой съдружник на "Килърите"
  Четвъртък, 05 Август 2021, 00:35
  9| 5965 |05.03.2012 НОВИНИ
  Директорът на Втора градска болница в София д-р Красимир Пандев поръчал палеж, взрив и побой над своя бивш съдружник Николай Паунов. Това заяви Паунов, който свидетелства по делото "Килърите" в Шуменския окръжен съд.
  По думите му той и д-р Пандев били съдружници в строителната фирма "Елица 2002" от 2004 г., която построила жилищен блок в кв. "Подуяне" с 24 апартамента и пет магазина, както и триетажно заведение в Студентски град с обща площ от над 640 кв. метра. При откриване на заведението обаче двамата се сдърпали и медикът заплашил съдружника си, че може да бъде "поръчан" за 20 хил. лв., твърди "Стандарт".
  Това бил моментът, в който Николай Паунов решил да напусне фирмата, която по онова време вече струвала към 7 млн. лв. Той поискал да бъде направена пазарна оценка на неговия дял от 48 %, но Пандев му предложил 20 хил. лв. Паунов отказал парите и оттам започнали споровете между двамата, включително и в съдебната зала.
  Пред съда Николай Паунов обясни, че през август 2007 г. отивал на Общо събрание на "Елица 2002", на което трябвало да се реши въпросът с изплащането на дела му. Пред дома си бизнесменът бил пресрещнат от четирима мъже, един от които го "посъветвал" да се откаже от намеренията си и подкрепил думите си с няколко юмрука. В следствие от побоя Паунов загубил част от слуха си и лежал 10 дни във Военна болница. Година по-късно получил и гнойна киста в корема, която му докарала 52 процента инвалидност.
  Това обаче не бил краят на терора. През февруари на следващата година магазинът, над който Николай Паунов живеел със семейството си, бил запален и изгорял напълно. След като го възстановил обаче, неизвестно лице взривило търговския обект с граната. На следващия ден бизнесменът отново бил нападнат и пребит от две лица.
  Според мъжа, побоите, палежът и взривът са били поръчани от бившия му съдружник д-р Красимир Пандев. Медикът платил за "услугата" на Петър Стоянов – Сумиста, който организирал "наказателните акции" със свои хора.
  Пред съда Паунов съобщи още, че за известно време е държал и павилион във Втора градска болница, като давал 2/3 от печалбата лично на д-р Пандев.
  Като частен обвинител Николай Паунов е предявил три иска от по 50 хил. лв. към Сумиста, който е склонил други лица да го пребият, да подпалят и взривят магазина му.
  43| 5213 |02.12.2011 Осъдиха родилка за падане с болничен асансьор 33| 5072 |29.08.2011 И интелектуалците издигнаха свой кандидат-президент 7| 6510 |20.06.2011 Фалшив болничен спасява шефката на трансплантациите 19| 4454 |04.01.2011 ДПС ще пуска свой партиен вестник
  13| 41856 |04.08.2021 Райчев: Борисов може да направи провокация при президента и предложи Слави Трифонов за премиер
  30| 19479 |04.08.2021 Николай Милчев: Вечно събуждащата се физиономия на хаджи Тошко трябва да бъде държана далеч от политиката
  2| 16365 |04.08.2021 Предлагат Радев да освободи постоянния представител на България в ЕС
  30| 10406 |04.08.2021 Тошко Йорданов за Хр. Иванов и "не участваме в инсценировки": Не бяхме в костюми, сложна мисъл
  5| 9539 |04.08.2021 Иво Христов: Ако БСП подкрепи кабинета, това ще е показна екзекуция
  7| 9215 |04.08.2021 Татяна Дончева: Всеки ли добър на село трябва да бъде изпробван за министър? Личностите имат ключово значение